Dobrý deň,
ďakujem za otázku.
Červené škvrny môžu byť prejavom balanitídy. Balanitída je zápalové ochorenie žaluďa, ktoré je najčastejšie spôsobené kvasinkovou infekciou, menej často infekciou bakteriálneho či vírusového pôvodu alebo podráždením žaluďa. V prípade kvasinkovej infekcie môže na postihnuté miesto penisu aplikovať CANESTEN Krém 1% 20 g.  Pred použitím je potrebné postihnuté miesta umyť a vysušiť. Liek sa nanáša 2-3x denne na postihnuté miesta v tenkej vrstve. Zvyčajná dĺžka liečby je pri  candidosis balanitis 1-2 týždne.
Na dosiahnutie kompletného uzdravenia sa musí krém používať najmenej tak dlho, ako je uvedené vyššie, a to aj v prípade vymiznutia príznakov. Ak po 4 týždňoch liečby nenastane zlepšenie, je potrebné ďalšiu liečbu konzultovať s lekárom.
Ak sa krém aplikuje v genitálnej oblasti (u žien na pysky ohanbia a susedné oblasti vonkajších pohlavných orgánov, u mužov predkožka a žaluď penisu) môže znížiť účinnosť a bezpečnosť niektorých antikoncepčných metód na báze latexu, napr. prezervatívu alebo pesaru. Tento vplyv je dočasný a vyskytuje sa iba počas liečby. Sexuálny partner má tiež podstúpiť lokálnu liečbu, a to nielen v prípade príznakov infekcie, čím sa predchádza vzniku možnej opakovanej infekcie.
V prípade opakujúceho sa zápalu a na prevenciu zápalov žaluďa a predkožky môže po pohlavnom styku používať BANIVAL krém na balanopostitidy 3 ml 10 vreciek.  Pred nanesením sa očistí postihnutá oblasť najlepšie pomocou špeciálneho umývacieho roztoku Idrozoil.
Viac k tej téme sa dozviete v článku BALANITÍDA U MUŽOV A JEJ LIEČBA.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77